Diari Oficial de la Generalitat Valenciana


Sumari del DOGV 5253, del 08-05-2006 (2006/4608)

Notificació a María Jiménez Montes, CCS, i altres de la sentència número 197/2004. Judici verbal número 303/2003.
-----------------------------------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4608


Organisme emissor
:   Jutjat de Primera Instància Número 4 de València

Tipus de document
:   Edicte

Notificació a María Jiménez Montes, CCS, i altres de la sentència número 197/2004. Judici verbal número 303/2003. [2006/A4608]  
Procediment: assumpte civil 303/2003.  
Judici: judici verbal 303/2003.  
Part demandant: María Teresa Alcayde Bayarri.  
Part demandada: María Jiménez Montes, CCS, Juan Carlos Martín Sanz García i La Estrella, sobre resta de verbals.  
En el judici referit, s'ha dictat la resolució que, literalment, és com es diu tot seguit:  
«Sentència número 197/2004.  
Jutge que la dicta: Amparo Ivars Marín.   
Lloc: València.  
Data: 13 de setembre de 2004  
María Amparo Ivars Marín, jutgessa substituta dels jutjats de València, i en funcions en el Jutjat de Primera Instància número 4 de València, després d'haver vist i examinat les actuacions de judici verbal més amunt indicades, dicte la present resolució.  
Han sigut parts en el procediment les següents:  
Part demandant: María Teresa Alcayde Bayarri.  
Advocat: Máñez Ramón, Fidel.  
Procuradora: Máñez Castellano, María Carmen.  
Part demandada: María Jiménez Montes, CCS, Juan Carlos Martín Sanz García i La Estrella.  
Advocat: advocat de l'Estat Vicente Simó Ribes, del senyor Martín Sanz i La Estrella.  
Procurador: José Fidel Novella Alarcón, del senyor Martín Sanz i La Estrella.  
Ha sigut objecte del judici la reclamació de la quantitat de 477,84 euros en concepte de danys derivats de la circulació de vehicles de motor.  
Decisió:  
Estime la demanda interposada per la representació processal de María Teresa Alcayde Bayarri, contra María Jiménez Montes i Consorci de Compensació d'Assegurances, i condemne els demandats a pagar, de forma solidària, a la demandant la quantitat de 477,84 euros més els interessos indicats en el fet quart de la present resolució, més les costes del judici.  
Absolc Juan Carlos Martín Sanz García i Compañía de Seguros La Estrella de les pretensions deduïdes en contra seua per l'actora, sense fer cap pronunciament sobre costes.  
En compliment del que estableix l'article 248.4 de la Llei Orgànica del Poder Judicial, es fa saber a les parts que la present resolució no és ferma, atés que és susceptible de ser objecte de recurs en apel·lació. Este recurs, de què ha de conéixer l'Audiència Provincial, ha de ser preparat davant d'este Jutjat dins del termini dels cinc dies següents al de la notificació de la present resolució; l'escrit de preparació haurà de complir els requisits que assenyala l'article 457.2 de la Llei 1/2000, d'Enjudiciament Civil.  
El recurs d'apel·lació només s'admetrà al condemnat a indemnitzar en el cas que, quan el prepare, acredite que ha constituït el depòsit per l'import de la condemna, més els interessos i recàrrecs exigibles, en el compte de depòsits i consignacions d'este Jutjat, o bé si aporta junt amb l'escrit de preparació un aval bancari o una altra garantia suficient que n'assegure el pagament (article 449, apartats 3 i 5 de la llei adés indicada).  
Que el secretari expedisca un testimoniatge de la present resolució, que s'unirà a les actuacions en què es va dictar, i que es porte l'original al llibre de sentències (conforme al que estableix l'article 265 de la LOPJ).  
Esta és la meua sentència que, jutjant en primera instància, pronuncie, mane i firme.»  
Atés que es desconeix el domicili o residència actuals de la part demandada, mitjançant la provisió de 14 de setembre de 2004 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat per a dur a terme la diligència de notificació de sentència a la codemandada María Jiménez Montes.  
València, 5 d'abril de 2006.. La secretària judicial: María Teresa Esteve Ramos.